CELEX: 62008TN0034
Language: fi
Date: 2008-01-21 00:00:00
Title: Asia T-34/08: Kanne 21.1.2008 — Berliner Institut für Vergleichende Sozialforschung v. komissio

29.3.2008   
            
            
               FI
            
            
               Euroopan unionin virallinen lehti
            
            
               C 79/31
            
         Kanne 21.1.2008 — Berliner Institut für Vergleichende Sozialforschung v. komissio
   (Asia T-34/08)
   (2008/C 79/61)
   Oikeudenkäyntikieli: saksa
   Asianosaiset
   
      Kantaja: Berliner Institut für Vergleichende Sozialforschung (Berliini, Saksa) (edustaja: asianajaja B. Henning)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               komission 16.11.2007 tekemä päätös, jolla se eväsi osittain yhteisön rahoituksesta kulut, joita kantajalle oli aiheutunut ”Daphne Grant Agreement JAI/DAP/2004-2/052W” -ohjelman puitteissa, on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja ja komissio tekivät toukokuussa 2005 sopimuksen, joka koski rahoitusta DAPHNE II-ohjelmaan (1) kuuluvassa hankkeessa. Vastaaja toimitti kantajalle 16.11.2007 päivätyllä kirjeellä korjatun laskelman niistä määristä, jotka kantajalle oli vielä maksettava. Tämän laskelman mukaan osaa kantajan esittämistä kuluista ei pidetty kelpoisina yhteisön rahoituksen saamiseksi. Nyt esillä oleva kanne kohdistuu tätä päätöstä vastaan.
   Kantaja väittää kanteensa tueksi, että riidanalainen päätös perustuu tosiseikkojen virheelliseen arviointiin. Erityisesti se väittää, että riittäviä kuitteja pidettiin riittämättöminä ja että kulut, jotka aiheutuivat avustajien tai harjoittelijoiden lyhytaikaisesta työskentelystä, samoin kuin talousarvioissa huomioidut kulut ja tietyt matkakulut on hylätty.
   
      (1)  Lapsiin, nuoriin ja naisiin kohdistuvan väkivallan ehkäisemistä ja torjuntaa sekä väkivallan uhrien ja riskiryhmien suojelemista koskevan yhteisön toimintaohjelman hyväksymisestä (vuosiksi 2004–2008) (Daphne II-ohjelma) 21.4.2004 tehty Euroopan parlamentin ja neuvoston päätös N:o 803/2004/EY (EYVL L 143, s. 1).